लोग मेरे बारे में डिस्कस नहीं करते, तो खुद को अनसक्सेसफुल मानती
Parineeti Chopra And Raghav Chadha Relationship Rumour- Follow Actress Parineeti Chopra Personal Life, Love Life Latest News On Dainik Bhaskar. एक्ट्रेस परिणीति चोपड़ा ने हाल ही में पॉलिटीशियन राघव चड्ढा के साथ अपने रिलेशनशिप रूमर्स पर चुप्पी तोड़ी। परिणीति ने इशारों-इशारों में अपने पर्सनल लाइफ के बारे में बात की और बताया है कि किस तरह से लोग उनकी पर्सनल लाइफ
एक्ट्रेस परिणीति चोपड़ा ने हाल ही में पॉलिटीशियन राघव चड्ढा के साथ अपने रिलेशनशिप रूमर्स पर चुप्पी तोड़ी। परिणीति ने इशारों-इशारों में अपने बारे में बात की और बताया है कि किस तरह से लोग उनकी पर्सनल लाइफ को लेकर बेहद दिलचस्पी रख रहे हैं। साथ ही उन्होंने कहा कि वो इन अफवाहों पर जवाब तब देंगी जब उन्हें सही लगेगा।
अगर कोई बात साफ करना जरूरी नहीं है तो उसपर सफाई पेश नहीं करूंगी
लाइफस्टाइल एशिया से बातचीत के दौरान परिणीति ने कहा- ‘ मीडिया के जरिए मेरे बारे में चर्चा करने और लाइन क्रॉस करने में बहुत थोड़ा सा अंतर होता है। अगर कोई गलत धारणा बन रही है, तो मैं इसपर जरूर बात करूंगी। वहीं अगर मुझे लगता है कि वो जरूरी नहीं है, तो मैं उसे क्लियर नहीं करूंगी।’
भले ही परिणीति ने राघव का नाम ना लिया हो, लेकिन उनके बयान से लोग यही अंदाजा लगा रहे हैं कि वो रिलेशनशिप रूमर्स पर बात से बचना चाहती हैं।
सक्सेसफुल आर्टिस्ट ही लोगों के घरों में चर्चा का हिस्सा होता है
परिणीति ने आगे कहा- ‘अगर लोग मुझमें दिलचस्पी नहीं रखते तो इसका मतलब यह होगा कि मैंने वो सक्सेस हासिल नहीं की, जो मुझे एक एक्टर के तौर करनी चाहिए थी। क्योंकि एक सक्सेसफुल आर्टिस्ट फेमस होता है, हर किसी के घरों में चर्चा का हिस्सा, न्यूज का हिस्सा, डिजिटल मीडिया, पैपराजी और लोगों की लाइफ का हिस्सा होता है।’
परिणीति बोलीं- अगर दुनिया को मेरे बारे में जानने में दिलचस्पी नहीं होती,तो मैं खुद को असफल मानती। अगर दुनिया मेरे बारे में जानना चाहती हैं, तो इसका मतलब है कि मैंने अपने करियर में कुछ अच्छा किया है। इसलिए मैं इन सभी चीजों को पॉजिटिव तरीके से देखती हूं।
परिणीति के हाथ में दिखी थी अंगूठी 
18 अप्रैल को परिणीति को बाहर स्पॉट किया गया। इस दौरान उनके रिंग फिंगर में सिल्वर कलर की अंगूठी नजर आई, जिसके बाद लोग परिणीति और राघव चड्ढा की इंगेजमेंट के कयास लगाने लगे।
राघव चड्ढा ने मीडिया को दिया था शादी का हिंट
कुछ समय पहले राघव पंजाब सीएम भगवंत मान की शादी में शामिल हुए थे। इस दौरान उन्होंने मीडिया को बताया था कि उनकी मां उनकी शादी देखना चाहती थीं। हालांकि, जब राघव से शादी के बारे में पूछा गया वो ब्लश करने लगे। राघव ने इन सवालों को टालते हुए कहा कि जश्न तो होगा लेकिन वो सही वक्त पर इसके बारे में बात करेंगे।